2.

Artiklit 20 muudetakse järgmiselt: a) Lõige 2 asendatakse järgmisega: “2. Lõikes 1 osutatud kvootide alusel Ameerika Ühendriikidesse juustu eksportimisel tuleb esitada ekspordilitsents. Erandina artikli 5 lõike 1 esimesest lausest esitatakse litsentsitaotluste ja litsentside lahtris 16 koondnomenklatuuri kaheksanumbriline tootekood. Ettevõtjad võivad kindlaksmääratava tähtaja jooksul taotleda lõikes 1 osutatud toodetele järgmiseks kalendriaastaks ajutist ekspordilitsentsi tagatise vastu, mis on artiklis 9 kinnitatud määrast 50 % ja mis on vähemalt 6 eurot 100 kg kohta. Ajutise ekspordilitsentsi taotleja kvootide 22-Tokyo ja 22-Uruguay osas, mis on märgitud määruses, millega avatakse sellisete ekspordilitsentside väljaandmise menetlus, peab esitama tõendi selle kohta, et eksportis juustu Ameerika Ühendriikidesse vähemalt ühel eelnevast kolmest aastast. Ajutise ekspordilitsentsi taotleja tooterühmade ja kvootide 16-Tokyo, 16-, 17-, 18-, 20- ja 21-Uruguay, 25-Tokyo ja 25-Uruguay osas, mis on märgitud määruses, millega avatakse selliste ekspordilitsentside väljaandmise menetlus, peab esitama tõendi selle kohta, et ta eksportis asjaomaseid tooteid Ameerika Ühendriikidesse vähemalt ühel eelnevast kolmest aastast ja tema volitatud importija on taotleja tütarettevõte. Ajutiste ekspordilitsentside taotlejate suhtes neljandas lõigus nimetatud tooterühmade ja kvootide osas 2006. aastaks ei kohaldata nõuet, et volitatud importija peab olema taotleja tütarettevõte, kui taotleja esitab tõendi selle kohta, et ta eksportis asjaomaseid tooteid Ameerika Ühendriikidesse igal aastal eelneva kolme aasta jooksul. Lisaks sellele võib 2006. kvoodiaasta puhul taotleja volitatud eelistatud importija lugeda tütarettevõtteks 2006. aastal, kui: i) taotlus esitati — Tšehhi Vabariigis ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavates märkustes 16, 17, 18, 20 ja 25 kirjeldatud kvootide alusel; — Ungaris ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavas märkuses 25 kirjeldatud kvoodi alusel; — Poolas ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavates märkustes 16 ja 21 kirjeldatud kvootide alusel; — Slovakkias ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavas märkuses 16 kirjeldatud kvootide alusel; ii) taotleja esitab selle liikmesriigi pädevale asutusele, kus taotlus on esitatud, tõendavad dokumendid selle kohta, et ta on tegutsenud vähemalt kolm aastat uues liikmesriigis ning on eksportinud kõnealust juustu Ameerika Ühendriikidesse igal taotluse esitamisele eelnenud kolmel kalendriaastal; iii) taotleja esitab selle liikmesriigi pädevale asutusele, kus taotlus on esitatud, tõendavad dokumendid selle kohta, et Ameerika Ühendriikides on algatatud tütarettevõtte asutamise menetlus; iv) taotleja esitab selle liikmesriigi pädevale asutusele, kus taotlus on esitatud, tõendid eelistatud importijatele suunatud ekspordi kohta taotluse esitamisele eelnenud 12 kuu jooksul. Ajutise ekspordilitsentsi taotluses peavad ettevõtjad märkima ka a) Ameerika Ühendriikide kvoodiga hõlmatud tooterühma nimetuse “Harmonized Tariff Schedule of the United States of America” (uusim redaktsioon) 4. peatüki lisamärkuste 16–23 ja 25 alusel; b) toodete nimed “Harmonized Tariff Schedule of the United States of America” (uusim redaktsioon) alusel; c) Ameerika Ühendriikides asuva, taotleja poolt volitatud importija nime ja aadressi. Lisaks taotlusele esitatakse volitatud importija tõend selle kohta, et talle võib Ameerika Ühendriikides kehtivate määruste kohaselt kvoodi raames välja anda lõikes 1 osutatud toodete impordilitsentsi. 2006. kvoodiaastaks peavad ajutiste ekspordilitsentside taotlustes olema märgitud, kas volitatud importija on taotleja tütarettevõte või teda loetakse tütarettevõtteks vastavalt kuuendale lõigule.” b) Lõiked 3 ja 4 asendatakse järgmisega: “3. Kui lõikes 1 osutatud tooterühma või kvootide suhtes esitatud ajutiste ekspordilitsentside taotlused ületavad olemasolevat kogust kõnesoleval aastal, kohaldab komisjon taotlustes esitatud koguste suhtes ühtset jaotuskoefitsienti. Olenemata käesoleva lõike esimesest lõigust, kui ajutiste ekspordilitsentside taotluste suhtes 2006. aastaks kohaldatakse jaotuskoefitsienti, peab jaotuskoefitsient nende taotlejate puhul, kelle volitatud eelistatud importijad on nende tütarettevõtted või loetakse tütarettevõteteks vastavalt lõike 2 kuuendale lõigule, olema kolm korda suurem kui muude taotlejate puhul. 4. Kui jaotuskoefitsiendi kohaldamise tulemus oleks ajutiste litsentside andmine alla 10tonnistele kogustele taotluse kohta, jaotavad asjaomased liikmesriigid lubatud vastavate koguste kvoodi liisuheitmise teel. Liikmesriik jaotab 10 tonni hõlmavad ajutised litsentsid liisuheitmise teel nende taotlejate vahel, kellele on jaotuskoefitsiendi kohaldamise tulemusena lubatud vähem kui 10 tonni. Ülejäänud vähem kui 10tonniseid koguseid tuleb enne liisuheitmist jaotada võrdselt üle 10tonniste partiide vahel. Kui jaotuskoefitsiendi kohaldamise tulemusena tuleks jätta kogus väikemaks kui 10 tonni, siis loetakse seda üheks partiiks. Litsentside jaotamise käigus liisuheitmisel eduta jäänud taotluste tagatised tagastatakse viivitamatult.”